Šwicarska wjerba

Šwicarska wjerba (Salix helvetica) je rostlina ze swójby wjerbowych rostlinow (Salicaceae).

 Wopis 
Šwicarska wjerba je w lěću zeleny małki kerk, kotryž docpěwa wysokosć wot hač do 1 m.

Hałuzy su krótke a křiwe. Wurostki su běłopjelsćojće kosmate.

 Łopjena 
Łopjena su wopak owalne, krótko kónčkojte, nimale cyłokromne abo sćeńka zubate a docpěwaja dołhosć wot hač do 5 cm. Na hornim boku su ćmowozelene, ale na delnim boku su běłopjelsćojte. Pódlanske łopješka su małke.

 Kćenja 
Kćěje wot meje hač do junija. Kćenja su dwudomnje rozdźělene. Micki su husto kosmate, so před łopjenami jewja a docpěwaja dołhosć wot 3 hač do 5 cm. 

 Stejnišćo 
Rosće na włóžnej, bjezwapnowej blokowej drjebiznje, na sćinowych zwisach w sewjernym połoženju.    

 Rozšěrjenje 
Rostlina je w Pyrenejach, w Alpach, w Karpatach, w Sudetach, we francoskim centralnym masiwje rozšěrjena, při čimž we wysokosćach mjez 1700 a 2300 m wustupuje. Wona so nic rědko w zahrodach plahuje.

 Nóžki 

 Žórło 
 Bruno P. Kremer: Steinbachs Naturführer Bäume & Sträucher, ISBN 978-3-8001-5934-5, strona 166 

Kategorija: Wjerbowe rostliny
Kategorija: Kerki